Staatsrede 2019: Landbou verdien die gesamentlike ondersteuning van regering - ProAgri
by Specialist Writer 5th February 2019, 2:37 pm 114 Views Comments Off on Staatsrede 2019: Landbou verdien die gesamentlike ondersteuning van regering
Agri SA sien uit na President Cyril Ramaphosa se tweede Staatsrede wat vandeesweek gelewer sal word. Die boodskap van Agri SA is eenvoudig: landbou benodig die gesamentlike ondersteuning van al die regeringsdepartemente.
Landbou is die bes geplaasde sektor vir die regering om sy energie op te fokus vir twee belangrike redes:
Investering in die landbou sal reuse maatskaplike opbrengs verdien – nasionale prioriteite soos transformasie, werkskepping, voedselsekerheid, ekonomiese groei en maatskaplike stabiliteit kan deur investering van regeringshulpbronne in landbou die mees doeltreffendste te weeg gebring word.
“Om te regeer is om te prioritiseer, en ondersteuning aan die landbou sal ander sektore van die ekonomie ook vinnig baat,” sê Omri van Zyl, Agri SA se uitvoerende direkteur. “In dié verkiesingsjaar, laat die boodskap van die regering duidelik wees dat breë ondersteuning aan ‘n volhoubare en dinamiese landbousektor die hoof prioriteit sal wees.”
Onteieningswetsontwerp: Die onlangs gepubliseerde wetsontwerp vervat verskeie vae terme soos “verlate grond” en grond wat vir “spekulatiewe doeleindes” gehou word wat moontlik teen ‘n nul-waarde onteien kan word. Dit moet uitgeklaar word. Agri SA staan by die algemeen aanvaarde internasionale standaard vir vinnige, voldoende en doeltreffende vergoeding.
Agri SA-versoek: Prioritiseer die funksionele kapasiteit van die Departement van Water en Sanitasie ten einde waterwetgewing en -beleid doeltreffend te implementeer.
“Ons wens President Ramaphosa alle sterkte met die Staatsrede toe. Ons is deeglik bewus van die druk uit verskeie oorde, maar hoop en bid dat hy in 2019 Suid-Afrika sal kan stuur na groter stabiliteit en ekonomiese insluiting.”
Agri SA het vyf toegewyde Sentrums van Uitnemendheid wat op die beleidsgebiede Grond, Arbeid en Ontwikkeling, Natuurlike Hulpbronne, Landelike Veiligheid en Ekonomie en Handel fokus. Die amptenare sal voortgaan om hul te beywer vir ondersteunende en transformerende beleidsuitkomste.
Next article Boer slim met Timac Agro SA